Emily of New Moon

Emily of New Moon estas la unua libro en serio de romanoj de Lucy Maud Montgomery pri ĉarma, imagiva orfa knabino kreskanta sur Insulo de Princo Eduardo. Montgomery estas plej konata kiel la aŭtoro de la serio Anne Shirley. La libro unue eldoniĝis en 1923.

Ĝi havas du daŭrigojn: Emily: The Ascent (1925) kaj Emily: The Quest (1927) kaj ĉefroligas Emily Byrd Starr, viglan, neregeblan junan virinon kun pasio por verkado. La trilogio spuras la vivon de Emily ekde ŝiaj lernejaj jaroj kaj ŝia maturiĝo laŭ la simbola "Alpa Vojo" ĝis iĝi sukcesa verkistino (la "Alpa Vojo" estas frazo el poemo, kiu inspiris Emily ekde juna aĝo).

Emily estas heroino, kiu amas belecon en naturo kaj arto, siajn amikojn, soifon je scio, kaj pasian dediĉon al sia kreivo.

 Intriga resumo 
Dekunujaraĝe, Emily fariĝis orfo. Ŝia patro mortis, kaj ŝi estis devigita vivi kun la parencoj de sia patrino — la fieraj Murray-oj. Ŝia patro petis ŝin konservi sian propran personecon, sian fortan kaj fieran karakteron. Ŝi ankaŭ sopiris skribi, skribi pri tio, kio okazis al ŝi, pri ĉio, kio ĉirkaŭis ŝin. Mirindaj, mirindaj vortoj naskiĝis en ŝia menso, petegante esti skribitaj sur paperon...

 Komparo al Anne 
Simile al ŝia pli frua kaj pli fama serio, Anne of Green Gables, la romanoj pri Emily prezentas la vivon tra la okuloj de orfa knabino, Emily Starr. Tamen, male al Anne Shirley, Emily estis edukita de patrinflankaj parencoj anstataŭ adoptita, kaj estis pli juna kaj malpli memfida ol Anne. Ŝi estas ankaŭ multe pli rezervita, kaj havas sufiĉe dolĉamaran kaj arogantan personecon kontraste al la dolĉa kaj ĉarma Anne. Montgomery konsideris Emily multe pli simila al si mem ol Anne laŭ personeco, kaj pluraj eventoj en la libro efektive okazis al la aŭtoro en la reala vivo.

La serio estis malpli idealigita kaj pli realisma ol la romanoj de Anne, kvankam ĝi havis kelkajn problemojn kiuj iris preter realismo, kiel ekzemple la fakto ke Emily ŝajnis havi metapsikiajn povojn.

 Tradukoj 
La verko estis tradukita en multajn lingvojn, inkluzive de:

 "Emily fra Månegården" (dana)
 "Kumkunen Emily" (Emily, revulo; Emily a dreamer) kaj "Emily, Chowon ew Bit" (Emily, la Lumo sur la Ebenaĵo; Emily, the Light on the Plain) (korea)
 Emīlija no Jaunā mēns (latva)
 Pieni runotyttö (finna)
 Emilka ze Srebrnego Nowiu (pola)
 Emily (sveda)
 Emily, de la Luna Nueva (hispane)
 Emily della Luna Nuova (itala)
 Kawaii Emily (japana)
 Emilie de la Nouvelle Lune (franca)
 Emily auf der Moon-Farm (germana)
 Emily-Dokhtare Darrehaye Sabz (persa)
 Emily z Nového Mesiaca (slovaka)
 Emily Đội trang chường tường non (vjetnama)
 Emily (sinhala)
 Emily de Lua Nova (portugala)
 "Emily - A tűzpróba" kaj "Emily - Barátságok" " (hungare)
 אמילי ממולד הירח (Emily el Lunleviĝo, hebree)ilmadaptiĝoj

 Filmadaptiĝoj 

 La romano estis adaptita en televidserion (1998). La serio estis elsendita en kanada televido.
 La animea serio de 2007 bazita sur la romano "New Moon Emily": Kaze no Shoujo Emily

 Referencoj 

 Eksteraj ligiloj 

Kategorio:Romanoj pri orfoj
Kategorio:Libroj aperintaj en 1923
Kategorio:Orfoj en fikcio